ועדת הפנים והגנת הסביבה, כנסת 19, פרוטוקול מספר 354, 2014-07-22 09:00

חמד עמאר: בוקר טוב לכולם, אני פותח את ישיבת ועדת הפנים בנושא: הצעה לסדר-היום (דיון מהיר): התמוטטות מדרון על בתים מאוכלסים בכפר עוספיא.

חמד עמאר: קיבלתי הרבה פניות מתושבים ביישוב עוספיא.

חמד עמאר: בתאריך 17.4.2013 התמוטט מדרון עפר וסלעים בשכונת אבו עבדאללה בכפר עוספיא.

חמד עמאר: כתוצאה מהתמוטטות זו נפגעו שלושה בתי מגורים ומבנה דת ניזוק, ודייריהם פונו בשל היותם תחת סכנת קריסה.

חמד עמאר: כל הבדיקות והחקירות מצביעות על ההכרח בבניית קיר מיגון על מנת לאפשר שיקום הבתים וחזרת הדיירים לבתיהם ולשגרת חייהם.

חמד עמאר: לצערי, חלף זמן רב, יותר משנה, וטרם בוצע דבר.

חמד עמאר: לאור המצב המתואר אבקש לקיים דיון מהיר.

חמד עמאר: ואנחנו מקיימים דיון מהיר.

חמד עמאר: אני מקיים את הדיון המהיר הזה אחרי שניסיתי כמה וכמה פעמים לקיים ישיבות עם משרד הפנים בנושא הזה על מנת לדאוג לאיגום תקציבי, כי המועצה המקומית עוספיא לא יכולה לבצע את המהלך הזה לבד.

חמד עמאר: אני בעצמי ביקרתי בבית שנפגע.

חמד עמאר: אי אפשר לגור שם והדיירים יצאו מהבית כבר יותר משנה.

חמד עמאר: לא ראיתי שום מהלך שבו אני יכול לקדם את הנושא הזה חוץ מדיון בוועדת הפנים.

חמד עמאר: לכן אני יזמתי את הדיון הזה על מנת לדאוג לאיגום תקציבי.

חמד עמאר: להכניס את הרשות לפיתוח כלכלי ממשרד ראש הממשלה שאני בעצמי גם קיימתי דיון על הנושא של הרשות לפיתוח כלכלי במשרד ראש הממשלה.

חמד עמאר: יש שם המון תקציבים שלא נוצלו מתכנית חומש שמסתיימת השנה.

חמד עמאר: גם משם יש אפשרות להביא.

<וג'יה כיוף: יש כאן נציגות של הרשות?

חמד עמאר: הם הוזמנו, טענו שהם לא חלק מהעניין ולכן הם לא הגיעו.

חמד עמאר: אני כחבר ועדת הכספים אדאג לכך שאותה רשות לא צריך להעביר לה כסף אם אנחנו ככנסת מזמינים אותה והיא לא מכבדת את ההזמנה של הכנסת ולא מגיעה לכאן.

חמד עמאר: אנחנו גם יודעים לתת להם במקום הכואב של העברות התקציבים שלהם.

חמד עמאר: רק לפני שבוע אישרנו להם העברת תקציב של 84 מיליון שקל לרשות לפיתוח כלכלי במגזר הערבי ויש עוד המון תקציבים שהם צריכים להעביר.

חמד עמאר: הם יגיעו גם לוועדת הכספים ושם אנחנו יכולים לעצור את זה.

חמד עמאר: ביקשתי גם מהאוצר שיגיע.

חמד עמאר: גם האוצר טען שאין לו חלק בעניין.

חמד עמאר: זה עניין של משרד הפנים עם הרשות המקומית עוספיא.

חמד עמאר: אנחנו נקיים את הדיון, נראה איפה אנחנו יכולים לעזור, איפה אנחנו יכולים לקדם.

חמד עמאר: המטרה של כולנו כאן, גם של המועצה המקומית וגם של משרד הפנים, היא להחזיר את הדיירים לבתים שלהם, שיגורו שם וגם לתת את האפשרות לבנות את החומה על מנת להחזיק את המדרון שם ושלא יהיו לנו עוד יותר נזקים.

חמד עמאר: זאת מטרת הישיבה שלנו ולכן, קודם כל, אני אבקש מבעל העניין להציג את המצגת שלו.

חמד עמאר: אחרי זה נשמע את ראש המועצה המקומית, נשמע את משרד הפנים, נשמע את הנציג של השלטון המקומי ואת הנציג של המועצה הדתית, שהרי גם מבנה דת שם ניזוק.

חמד עמאר: בבקשה.

חמד עמאר: אני מבקש שכל אחד יציג את עצמו לפרוטוקול כי אנחנו לא מכירים שמות.

<רדואן מנצור: אני נציג של השכונה ואחד האנשים שהבית שלהם נפגע קשות כתוצאה ממפולת הסלעים.

<רדואן מנצור: ראשית אני מודה לך על קיום הדיון הזה ואני מודה לכל הנוכחים.

<רדואן מנצור: הם מכבדים אותנו בנוכחותם מעבר לפורום הקבוע שאתם הזמנתם.

<רדואן מנצור: בוודאי ראש המועצה, נציג של השלטון המקומי, אנשי דת ונציג של המועצה הדתית נמצא יחד אתנו בשל חשיבות העניין כי מקום קדוש נמצא שם שגם יש לו משמעות ויש בו מבקרים.

<רדואן מנצור: גם הוא נפגע.

<רדואן מנצור: יש לנו נציגי ציבור ועוד חבר מועצה.

<רדואן מנצור: יש לנו משפחות וילדים שנפגעו קשות מהעניין הזה כתוצאה מהמפולת.

<רדואן מנצור: כאמור, אנחנו מדברים על כל דיירי השכונה, באיה ומבקריה, כי היא מהווה צוואר בקבוק שדרכה עוברים אנשים.

<רדואן מנצור: הם תחת סכנת חיים.

<רדואן מנצור: שלושה בתים מפונים וזה מגובה גם במסמך שהוציא ראש המועצה וטרח ליידע לא מעט גורמים בסכנה הזאת.

<רדואן מנצור: משך הזמן שחלף עד כה זה שנה ושלושה חודשים.

<רדואן מנצור: בשורה התחתונה אנחנו מדברים על 15 נפשות שטרם חזרו לבתיהם ואנחנו רואים פה חלק מהם.

<רדואן מנצור: גם מבנה דת שפוקדים אותו מבקרים רבים ומאמינים רבים, ומקיימים בו טקסים ופולחנים דתיים, ניזוק קשות.

<רדואן מנצור: אנחנו נראה בהמשך גם תמונות שממחישות כל מילה שאני אומר כאן.

<רדואן מנצור: המבקרים ובאי המקום, המבנה הדתי, הם תחת סכנה.

<רדואן מנצור: מאות טונות – גם התמונות ממחישות פחות ממראה עין.

<רדואן מנצור: רק מי שהיה שם יכול לדמיין לעצמו את המראה והסכנה.

<רדואן מנצור: אנחנו רואים, לפחות בתמונה הזאת, זה חלק מהקיעים שקיימים במדרון והסדקים.

<רדואן מנצור: כשאנחנו מדברים על בקיעים וסדקים יש פה סדקים ברוחב חצי מטר ויש סדקים שהם באורך עשרות מטרים – שלושים וארבעים מטרים בשכונה עצמה.

<רדואן מנצור: זה מצב מאד מסוכן וזה בסכנת הידרדרות של ממש.

<רדואן מנצור: אני לא אדלג על התמונה הזאת ואז נוכל להמשיך.

<רדואן מנצור: כאן אנחנו רואים בולדרים במאות טונות שרובצים על חלק מהבתים.

<רדואן מנצור: הם קוברים חלק מהחדרים.

<רדואן מנצור: הם נכנסו לתוך מטבח בחלק מהמקומות.

<רדואן מנצור: אנחנו רואים גם בתמונה השמאלית למטה שזה בגובה של שתי קומות.

<רדואן מנצור: זה מכסה בית שלם.

<רדואן מנצור: אנחנו רואים בקיעים וסדקים לאורך ולרוחב המבנה הקדוש.

<רדואן מנצור: אנחנו רואים גם את הקיר שמפריד בין חלקות, גם הוא סדוק.

<רדואן מנצור: והמבנה עצמו, שהוא בחלקו העליון של המבנה הקדוש, ניסו לתמוך אותו בכל מיני פלטות של פלדה, כפי שאנחנו רואים בתמונה האמצעית למטה.

<רדואן מנצור: אנחנו גם רואים סדקים לאורך וסדקים לרוחב.

<רדואן מנצור: אנחנו רואים שחלק מהסלעים כבר הידרדרו ונמצאים בתוך אחת הרחבות של המבנה עצמו.

<רדואן מנצור: זה בית שיסודותיו ועמודיו נסדקו כתוצאה מההתמוטטות.

<רדואן מנצור: אנחנו רואים גם חלק מהעמודים וגם חלק מהיסודות.

<רדואן מנצור: הדיירים של הבית הזה לא נמצאים בו, כמו הבית הקודם.

<רדואן מנצור: זה בית שלישי שאנחנו רואים סדקים בתוך הבית עצמו, גם בתקרות, גם בקירות, גם בעמודים.

<רדואן מנצור: גם הוא תחת סכנה.

<רדואן מנצור: זה כבר בית שלישי ומבנה דתי בעל משמעות.

<רדואן מנצור: הפעולות שננקטו – יש פה בוודאי יד רמה של ראש המועצה בחלק מהדברים שאני אדבר עליהם.

<רדואן מנצור: פינוי של משפחות בשכונה וסגירת חלק מהמבנים וחלק מהמבנה הקדוש.

<רדואן מנצור: החלק העליון של המבנה הקדוש סגור למבקרים.

<רדואן מנצור: לא עולים למעלה והוא סגור בשער חשמלי.

<רדואן מנצור: אף אחד לא נכנס לשם.

<רדואן מנצור: רצו לא מעט פניות גם מצד ראש המועצה וגם מצד גורמים נוספים, נציגי השכונה וכו', פניות רבות למשרדים ממשלתיים לרבות למשרדים שציינו פה – משרד הפנים, משרד התחבורה, משרד השיכון.

<רדואן מנצור: כל אחד יש לו משמעות למקום וחיבור איכשהו למקום עצמו.

<רדואן מנצור: עריכת בדיקות מקצועיות על-ידי מומחים גם מטעם משרד הפנים וגם מטעם ראש המועצה.

<רדואן מנצור: הבאתי אתי עותק של מסמך של המומחים, שמציין באופן חד וברור שאי אפשר לגעת בכל מה שקורה בתווך של השכונה, כל עוד לא בונים את השכונה.

<רדואן מנצור: זה כמו לגו כרגע.

חמד עמאר: לא בונים את החומה.

<רדואן מנצור: קודם כל בונים את הקיר, מחזקים את המדרון ורק לאחר מכן יכולים להמשיך את שאר הפעולות.

<רדואן מנצור: עריכת אומדן ועלויות מצד המועצה.

<רדואן מנצור: גם נערכו לא מעט סיורים וביקורים של נציגים שאנחנו נציין אולי בהמשך.

<רדואן מנצור: בקרוב יתקיים במקום קידוח נסיון במדרון בשביל לבדוק את איכות האדמה.

<רדואן מנצור: לפני שלושה ימים הגיע לשם המומחה מטעם המועצה.

<רדואן מנצור: הוא סייר במקום וראה את היסודות של הבית העליון.

<רדואן מנצור: הוא אמר שגם את זה חייבים לעגן ולהכניס לתכניות.

<רדואן מנצור: הוא ראה במו עיניו את הסכנה של בית במעלה המדרון שעלול ליפול ולהידרדר מטה.

<רדואן מנצור: כאן אנחנו יכולים לראות שמנכ"ל משרד הפנים הקודם גם ביקר במקום.

<רדואן מנצור: הוא נכח, ראה, הסתכל, הכיר בצורך, רק לצערנו הרב הוא התפטר לפני שהוא העביר את האחריות ולצדה גם תקצוב.

<רדואן מנצור: אנחנו רואים גם מסמך של ראש המועצה וגם עותק נמצא כאן, שמבהיר באופן חד-משמעי את הפניות של המועצה וגם את האומדן שלה, שמופיע כאן.

<רדואן מנצור: הוא מציין שכמה משפחות כבר פונו מהשכונה עצמה ומדבר על חשיבות חיזוק המדרון.

<רדואן מנצור: היכן שמסומן בצבע כחול אנחנו רואים בנקודות מאד מרכזיות את חוות דעת המומחה שמציין שחייבים לבנות את הקיר לפני שיתרחש אסון נוסף.

<רדואן מנצור: לשמחתנו, החורף שחלף לא היה מאד משמעותי, אבל בחורף משמעותי ולאור המדרון שהוא מפורק, עלולה להיות סכנה הרבה יותר גדולה.

<רדואן מנצור: חלק מהתמונות לקחתי מהשטח ושמתי בכל מיני מקומות.

<רדואן מנצור: יש כאן כל מיני התכתבויות.

חמד עמאר: אני מבקש לקצר.

<רדואן מנצור: אני כבר בשקף האחרון.

<רדואן מנצור: מה נעשה עד כה?

<רדואן מנצור: נתקבלה הרשאה תקציבית לתכנון הקיר על סך 320 אלף שקל והיא מנוצלת על-ידי המועצה בצורה מאד יעילה.

<רדואן מנצור: יש בה חוות דעת ויש בה את בדיקת הקרקע ודברים נוספים.

<רדואן מנצור: עלות הקיר לפי אומדן הרשות המקומית ולפי הערכת מומחים היא קרוב ל-10 מיליון שקל, שאני מאמין שהרשות לא תוכל לעמוד בסכום כזה.

<רדואן מנצור: זה שליש מהתקציב שלה לפחות.

<רדואן מנצור: היא לא תוכל לעמוד בזה לבד בוודאי.

<רדואן מנצור: בניית קיר מיגון שיתמוך את המדרון ויחבר את החלקים המפורקים מהווה תנאי בל יעבור.

<רדואן מנצור: בלעדיו לא ניתן לפנות את הבולדרים, לא ניתן לשקם, לא ניתן למגן את הבתים שנמצאים כאן ואי אפשר להחזיר את המשפחות לבתיהן.

<רדואן מנצור: אחרי שנה ושלושה חודשים במאה ה-21 אני חושב שראוי שהטיפול יהיה הרבה יותר מהיר.

חמד עמאר: אתה לא חוזר לבית שלך ולא מפנה את כל מה שנפל בגלל שהמומחים אומרים שאתה לא יכול לחזור כל עוד אין מיגון לקיר.

<רדואן מנצור: אסור לי להזיז בולדר אחד.

<רדואן מנצור: סלע הכי קטן משם החוצה אסור להזיז כי זה עניין של הסלעים שתופסים עוד חלק למעלה שהוא מפורק, שתופסים עוד חלק אחד במעלה העליון שיש בו בניינים.

<רדואן מנצור: אחד קשור בשני.

חמד עמאר: תודה רבה.

חמד עמאר: ראש המועצה המקומית וג'יה כסיף, בבקשה.

<וג'יה כיוף: שלום לכולם, אני מצר על כך ש-119 חברי כנסת לא מצאו לנכון שאחד מהם יהיה פה.

<וג'יה כיוף: זאת אומרת שאנחנו מקיימים דיון עם יושב-ראש הוועדה.

<וג'יה כיוף: כנראה שהנושא לא חשוב.

חמד עמאר: הוועדה התכנסה.

חמד עמאר: הוועדה יכולה לקבל החלטה בשם הוועדה ובשם הכנסת.

<וג'יה כיוף: מאה אחוז, אבל באמת הייתי רוצה שמישהו ייתן כתף.

<וג'יה כיוף: הרגשה טובה.

<וג'יה כיוף: זה לא סתם.

<וג'יה כיוף: זאת שכונה, זה סכנת חיים, זה בטיחות.

<וג'יה כיוף: תודה על ההזמנה ועל הדיון.

<וג'יה כיוף: אני לא רוצה להיכנס לנושא המקצועי.

<וג'יה כיוף: אני חושב שהנושא המקצועי, רדואן דיבר עליו.

<וג'יה כיוף: אנחנו בברוך.

<וג'יה כיוף: מנכ"ל משרד הפנים נתן כ-300 אלף שקל לא תקציב.

<וג'יה כיוף: מהרזרבה שלו לפיתוח בעוספיא.

<וג'יה כיוף: ואנחנו הסבנו את זה על מנת להגיד שזה מקום מסוכן שאנחנו צריכים עכשיו לעשות תכנון.

חמד עמאר: זה לא תקציב ייעודי לתכנון הקיר?

<וג'יה כיוף: לא, זה רזרבה תקציבית של המנכ"ל.

<סיון להבי: הרזרבה הוקצתה באופן ייעודי לתכנון הקיר.

<וג'יה כיוף: בדיוק.

<וג'יה כיוף: הרזרבה של עוספיא הוקצתה לנושא הזה.

<וג'יה כיוף: אנחנו רואים בזה בסדר העדיפות שלנו מקום מסוכן וצריך לתת לו בטיחות.

<וג'יה כיוף: נעשה מכרז, נבחר המהנדס יוסי שירן שהוא המהנדס של הפרויקט.

<וג'יה כיוף: יועץ קרקע וקונסטרוקטור הוא ד"ר באסם חאזן ושילה מדידות מודד מוסמך לנושא הזה.

<וג'יה כיוף: תוך שבועיים הם יסיימו את העבודה שלהם וייתנו דוח גם מקצועי, גם עלויות.

חמד עמאר: אז מה שרשום לנו 10 מיליון שקלים עלויות זאת אומדן ראשוני?

<וג'יה כיוף: זאת הערכה שלנו.

<וג'יה כיוף: הרי מעל הקיר הזה יש שכונה אחרת, שצריך להיות שם כביש.

<וג'יה כיוף: הכביש הזה לא ניתן לבנות אותו.

<וג'יה כיוף: לא מדובר על קיר של 10 מטרים.

חמד עמאר: אני מכיר, אני הייתי שם.

<וג'יה כיוף: לא קיר של 10 מטר.

<וג'יה כיוף: אלה ההערכות, אבל בעוד שבועיים-שבועיים וחצי אנחנו מקבלים מהמהנדס, מהקונסטרוקטור ומהמודדים מה העלות של הקיר הזה, בדיוק כמה.

<וג'יה כיוף: חוץ מזה אני רוצה להגיד לך שיש התלבטויות קשות מאד.

<וג'יה כיוף: חלק מהמהנדסים, אחרי שהם הגישו, הם משכו.

<וג'יה כיוף: למה?

<וג'יה כיוף: כי זה קיר מאד מסובך.

<וג'יה כיוף: יש ויכוח איך צריך לתמוך את הקיר הזה.

<וג'יה כיוף: איזה קידוחים צריך לעשות.

<וג'יה כיוף: למטה?

<וג'יה כיוף: אופקי בתוך ההר?

<וג'יה כיוף: זה משהו שאני לא יכול לתת את הדעת עליו, רק אנשים מקצועיים.

<וג'יה כיוף: זה לצד המקצועי.

<וג'יה כיוף: אם יגידו 8 מיליון, 7 מיליון, 10 מיליון, אני לא ראיתי מקום אחד שהוא המקום היחיד שצריך לתת את הכסף.

<וג'יה כיוף: בניתי איגום תקציבי וצריכים להיות שותפים לו משרד השיכון, משרד התחבורה, משרד ראש הממשלה, משרד הפנים, אגף הדתות והמועצה הדתית.

חמד עמאר: אגף הדתות הוא חלק ממשרד הפנים.

<וג'יה כיוף: לא משנה, אבל יש לו תקציב נפרד.

<וג'יה כיוף: לכולם שלחנו מכתבים.

<וג'יה כיוף: אותו מכתב שלחנו לכולם, את המכתב הזה.

<וג'יה כיוף: עם צילומים.

<וג'יה כיוף: השקענו בו.

<וג'יה כיוף: אני רוצה להגיד לכם שאני קיבלתי ממשרד התחבורה מכתב שאומר: לכבוד מר וג'יב כיוף, תקציב לתימוך קיר בשכונת נבי עבדאללה, עוספיא, סימוכין: פנייתך למנכ"ל.

<וג'יה כיוף: נכון, אין כל פרויקט תחבורתי מאושר באזור ולכן אין כוונת משרד התחבורה לתקצב את הקמת הקיר התומך או להשתתף בו.

<וג'יה כיוף: אותו דבר משרד השיכון.

<וג'יה כיוף: שוקי עמרני אמר לי שהוא דיבר עם איימן סייף, הממונה על הרשות.

<וג'יה כיוף: קבעתי פגישה עם איימן סייף, דיברתי אתו בנושא והוא אמר: אין לי סעיף תקציבי איך לתעל כסף לנושא הזה.

<וג'יה כיוף: מה שקורה הוא שמכל האנשים האלה, מכל המשרדים האלה – מהתחבורה, כפי שאמרתי, קיבלתי שלילי, שיכון קיבלתי שלילי, משרד הפנים השתתף בנושא התכנוני, אגף הדתות שלילי, והוא היה במקום, המועצה הדתית – עד היום אין תשובה.

<וג'יה כיוף: מה שקורה בעצם הוא שמהאיגום התקציבי שאנחנו דיברנו עליו ממשרדי הממשלה, אנחנו קיבלנו מכתבים שליליים.

<וג'יה כיוף: לאן אתה רוצה שנפנה?

<וג'יה כיוף: לאו"ם?

<וג'יה כיוף: באמת, למי אנחנו צריכים לפנות?

<וג'יה כיוף: 10 מיליון זה 20% מהתקציב של עוספיא.

<וג'יה כיוף: זה 20% מהתקציב של הרשות.

<וג'יה כיוף: אז למי אנחנו צריכים לפנות?

<וג'יה כיוף: אין דבר צודק יותר מזה, אבל הצדק שלי הוא לא צדק שרואה אותו קרן טרנר ממשרד התחבורה.

<רדואן מנצור: מה המשפט האחרון של קרן טרנר?

<רדואן מנצור: המשפט האחרון של קרן טרנר אומר שבמידה ומשרדים ממשלתיים אחרים משתתפים היא כן תשתתף.

<וג'יה כיוף: "במידה ומשרדים אחרים יסכימו לתקצב את ביצוע הפרויקט, נשקול".

<וג'יה כיוף: אני לא רוצה להסתמך על ספרות מקצועית שאין ממנה שום דבר.

<וג'יה כיוף: אנחנו פה בכנסת צריכים להגיד באמת מה שיש וזה באמת.

<וג'יה כיוף: זה לשקול.

<וג'יה כיוף: יעני, במידה ו - - - נשקול.

<וג'יה כיוף: נשקול, יעני לא נותנים כסף.

<וג'יה כיוף: אז אנחנו נמצאים עכשיו בתכנון.

<וג'יה כיוף: דרך אגב, לקחנו משרד מהנדסים על מנת לבדוק.

<וג'יה כיוף: זה סוג קרקע שפעם בכמה מיליוני קילומטרים אתה תמצא איך הקרקע בעצם מתרחבת לבד.

<וג'יה כיוף: זאת אומרת, אתה לא יודע מתי תהיה המפולת הבאה.

<וג'יה כיוף: ואני חושב שכל האנשים האלה שענו הם חלק מהאחריות הציבורית.

<וג'יה כיוף: אנחנו חלק ממדינת ישראל.

<וג'יה כיוף: לא סיפחו אותנו עדיין לשום מקום.

<וג'יה כיוף: משרד התחבורה אחראי?

<וג'יה כיוף: אחראי.

<וג'יה כיוף: משרד הפנים אחראי?

<וג'יה כיוף: אחראי.

<וג'יה כיוף: אנחנו חלק.

<וג'יה כיוף: מה קורה?

<וג'יה כיוף: כולם יש להם אחריות.

חמד עמאר: לכן אנחנו מקיימים דיון כאן ואני מבקש גם את משרד הפנים.

<וג'יה כיוף: עכשיו עברנו איזו משוכה.

<וג'יה כיוף: יש לנו צוות שעובד, שמבקר במקום.

<וג'יה כיוף: אם זה מהנדס, אם זה קונסטרוקטור שבודקים.

<וג'יה כיוף: הם הביאו ועדה מהטכניון לנושא הזה כי יש ויכוח.

<וג'יה כיוף: זה נושא שאנחנו צריכים עכשיו להוביל אותו.

<וג'יה כיוף: אני אשמח לכל מי שיש לו יכולת לעזור, לתמוך, להביא כסף, תקציב על מנת שנוכל לתת תשובות הן למשפחות, הן ליישוב בראייה אחראית למנוע סכנות.

<וג'יה כיוף: וכך אנחנו נוכל להתגבר.

<וג'יה כיוף: אני רוצה להודות לך על כך שקיימת את הדיון, אבל אני מקווה – אתה יודע שכל שני וחמישי אנחנו פה, בוועדות.

<וג'יה כיוף: אני מקווה שלאור הסכנות שטמונות – רואים את זה – במקום הזה, אנחנו נקבל תשובות.

<וג'יה כיוף: כי בעוד שבועיים וחצי-שלושה, כשיהיה לך האומדן ויהיה הכל, אתה צריך להכין מכרז.

<וג'יה כיוף: צריך להכין מכרז על מנת להתחיל לעבוד.

<וג'יה כיוף: אז מה, אני אכין מכרז כשאין לי הרשאות?

<וג'יה כיוף: אין לי כסף?

חמד עמאר: תודה רבה.

חמד עמאר: נתחיל עם סגן ממונה המחוז, מר פאיז חנא.

<פאיז חנא: שלום לכולם, אני סגן ממונה מחוז חיפה.

<פאיז חנא: בתחילה, אדוני היושב-ראש, אני יכול להגיד שלבנו עם המשפחות.

<פאיז חנא: מה שהוצג כאן על-ידי ראש הרשות ועל-ידי נציג המשפחות זה העובדות שבשטח.

<פאיז חנא: אני רק אחדד שתי סוגיות.

<פאיז חנא: הסוגיה הראשונה היא סוגיית האחריות.

<פאיז חנא: משרד הפנים, בהתאם למה שתואר כאן, לא אחראי על האירוע הזה.

<פאיז חנא: אך בד בבד ברגע שזה קרה, הממונה על המחוז, גם בכובע של יושב-ראש ועדת רכס הכרמל יחד עם ראש הרשות והפניות הבהולות שהיו לראש הרשות לממונה ולמנכ"ל, מנכ"ל המשרד נעתר לקיום דיון אצלו בלשכתו בראשותו בנושא הספציפי הזה.

<פאיז חנא: לפנים משורת הדין ובאופן חריג הוא אישר למועצה המקומית עוספיא כסף ייעודי מרזרבת מנכ"ל לפיתוח, כ-300 אלף שקל לצורך תכנון הפרויקט הזה.

<פאיז חנא: חשיבות העניין הזה גם בתפיסה של יושב-ראש הוועדה, שיבוא יום ויהיה צריך לכנס את משרדי הממשלה לאיגום תקציבים.

<פאיז חנא: אין ויכוח שהמועצה המקומית עוספיא, מבחינת היכולת התקציבית, הן השוטפת והן של הפיתוח, לא יכולה לעמוד בפרויקט בסדר גודל כזה.

<פאיז חנא: חשוב לנו מאד שהמסמך הזה יהיה מסמך מקצועי שמפרט בדיוק את העלויות.

<פאיז חנא: והכי חשוב, אדוני היושב-ראש, זה השלביות.

<פאיז חנא: מה השלב הקריטי ביותר בשביל למנוע את הסכנה ולאחר מכן אנחנו עוברים לשלב של הקמת הכביש, השכונה וכו'.

<פאיז חנא: מה שתאר פה מר רדואן היה מאד מדויק כי זה כמו לגו.

<פאיז חנא: אני עברתי גם על התמונות והייתי ברכס הכרמל.

<פאיז חנא: צריך לבצע את זה בשלביות כאשר השלב הראשון הוא מניעת סכנה ממשית מהאוכלוסיה.

<פאיז חנא: אנחנו עוקבים יחד עם ראש הרשות על ביצוע מועצת עוספיא לגבי כשרות ויציאת התכנון לפועל.

<פאיז חנא: אני מדווח על ידי ראש הרשות כל הזמן שתוך שבועיים עד שלושה שבועות הם אמורים לקבל דוח מקצועי ומפורט.

<פאיז חנא: אני לא נכנס, אדוני היושב-ראש, אם זה 10 מיליון שקל או 5 מיליון שקל.

<פאיז חנא: אפילו אם זה היה 5 מיליון שקל עוספיא לא יכולה לעמוד בזה.

<פאיז חנא: זה ברור לנו.

<פאיז חנא: הצעתנו היא שברגע שאנחנו מקבלים את הדוח הזה לקיים עוד דיון.

<פאיז חנא: אנחנו גם מאד נשמח שידידנו, מר חמד עמאר חבר הכנסת יקיים עוד דיון יותר מקצועי עם גורמי המקצוע מכל אותה רשימת משרדים שדיבר עליה ראש הרשות, בשביל איגום תקציבים.

<פאיז חנא: זאת עמדתנו ואני עוד פעם מציג את עמדת מנכ"ל המשרד הן לגבי האחריות והן לגבי העזרה שאפשר לתת.

חמד עמאר: תודה רבה.

חמד עמאר: מנהל תחום בקרת תקצוב ופיתוח, בבקשה.

<סיון להבי: בוקר טוב לכולם, אני מאגף התקציבים, משרד הפנים.

<סיון להבי: אני מחזק וחוזר על כל מה שנאמר על-ידי ראש הרשות ועל-ידי סגן הממונה על המחוז.

<סיון להבי: אנחנו באמת טיפלנו בפנייה של ראש הרשות לאורך השנה האחרונה.

<סיון להבי: צריך להבין שתקציבים של משרד הפנים, אחוז ניכר מהם הוא בעצם תקציב נוסחתי וקשה לפתור בעיה כזאת נקודתית.

<סיון להבי: אנחנו בכל זאת החלטנו להקציב 320 אלף שקל לתכנון הפרויקט באמת בשביל לבוא אחר כך למשרדי הממשלה עם איזושהי חוות דעת יותר מקצועית ואנחנו לא חוזרים בנו מהכוונה שלנו.

<סיון להבי: ברגע שהרשות תעביר לנו את העלויות ואת הצרכים אנחנו נפעל לקדם את האיגום התקציבי.

<סיון להבי: גם זה לוקח זמן, צריך לדעת, וזה תלוי באמת במועד הבקשה, בסך התקציבים הפנויים במשרדים שמהם אנחנו רוצים לאגם.

<סיון להבי: אין ספק שהרשות לפיתוח כלכלי יכולה להיות פה ציר כלכלי שירכז ויעודד את האיגום מכל משרדי הממשלה.

חמד עמאר: משרד הפנים עשה את החישוב שלו כמה הוא יכול תקציבית לעזור באיגום התקציבי?

חמד עמאר: אם עלות הפרויקט היא 10 מיליון שקל, משרד הפנים מתוך זה עשה את החישוב כמה הוא יכול לתרום לאיגום התקציבי או עדיין לא נעשה חישוב?

<סיון להבי: לא נעשה החישוב.

<סיון להבי: אנחנו קודם נקבל את סך העלויות.

חמד עמאר: אני מבקש לעשות קודם כל את החישוב של משרד הפנים ולפני שאנחנו מקיימים את הישיבה המקצועית עם משרד הפנים שנבוא למשרדים האחרים ונגיד להם: משרד הפנים יכול לשים שני מיליון, שלושה מיליון, מיליון שקל ואנחנו מבקשים ממשרד ראש הממשלה עוד כך וכך, משרד התחבורה ומשרד השיכון.

<סיון להבי: דרך המלך להקצאה מסוג כזה היא החלטת ממשלה כשהסכומים של האיגום התקציבי קבועים בהחלטת ממשלה ואז הפרוצדורה לשחרר את הכספים הרבה יותר פשוטה כיוון שזה כפוף להחלטת ממשלה.

חמד עמאר: מי שצריך להוביל את החלטת הממשלה זה משרד הפנים, שהוא המשרד הממונה על הנושא?

<סיון להבי: או הרשות או משרד ראש הממשלה.

<סיון להבי: זה אפילו יותר טוב.

חמד עמאר: תודה רבה.

חמד עמאר: נציג המועצה הדתית, בבקשה.

<סלאמה תופיק: שלום לכולם, מכובדי יושב-ראש הוועדה, חברי הכנסת, ראש המועצה המקומית עוספיא, נציגי משרדי הממשלה, תושבי עוספיא היקרים, אני מבקש להתנצל בשם ראש העדה הדרוזית כבוד השייח טריף אשר נבצר ממנו להגיע לדיון היום.

<סלאמה תופיק: בשמו אנו מאחלים ומתפללים כי השקט יחזור לאזור הדרום וישכון שלום בר-קיימא.

<סלאמה תופיק: תנחומיי למשפחות החללים ואיחולי החלמה לפצועים.

<סלאמה תופיק: הדיון שלשמו התכנסנו היום הינו נושא חשוב מאין כמותו, חברים, כאשר העניין מועבר ממשרד למשרד מזה תקופה ארוכה ללא פתרון ממשי לבעיה.

<סלאמה תופיק: לא פשוט למשפחות אלו לעזוב את בתיהם לתקופה כה ארוכה כאשר אין פתרון באופק.

<סלאמה תופיק: אף המקום הקדוש שנפגע עקב האירוע סגור בחלקו למבקרים ההמונים שמבקרים ופוקדים את האתר.

<סלאמה תופיק: תושבי השכונה אינם אשמים במצב אליו נקלעו.

<סלאמה תופיק: מדובר באירוע שנגרם – אני לא יודע.

<סלאמה תופיק: אסון טבע, אסון מהשמיים – אשר ראוי כי המדינה תיקח חסות עליו.

<סלאמה תופיק: מדובר בסוגיה שראש העדה מבקש להכיר בה כעניין כלל עדתי ולא דווקא למשפחות הנפגעות.

<סלאמה תופיק: משכך, אנו דורשים כי תתקבל החלטה שתיושם באופן מיידי ובטווח הנראה לעין כך שהמשפחות יחזרו להתגורר בבתיהן.

<סלאמה תופיק: תודה.

חמד עמאר: תודה רבה.

חמד עמאר: אני מברך את חבר הכנסת דוד צור.

חמד עמאר: אני אתן לו להגיד כמה מילים, אם הוא רוצה.

דוד צור: כמה זמן כבר האירוע הזה?

<רדואן מנצור: שנה ושלושה חודשים וחמישה ימים.

<רדואן מנצור: כבודו לא היה פה ולא ראה תמונות, אז נמחיש לו קצת מהתמונות במצגת.

דוד צור: הייתי לא מזמן שם וראיתי את זה, אבל מה שאני חייב לומר זה שניהלתי פה דיון על בת-חפר ואני רואה איזה פטרן כזה, שאני חייב לומר שהמדינה לא נכנסת בזמן באירועים שהם על גבול אסון טבע, גם אם הם לא מוגדרים כאלה על-פי הנהלים.

דוד צור: שאל, לדעתי בצדק, היושב-ראש את משרד הפנים, כי בסוף יכול להיגרם פה אסון הרבה יותר גדול מהעדר פעילות מהירה.

דוד צור: זה שפינו את האנשים, את זה אני מבין.

דוד צור: אבל בפעם האחרונה שהייתי שם ולקחו אותי לראות את זה, זה נראה לי ממש על גבול הרשלנות לא לעשות משהו מיידי.

דוד צור: אני לא יודע אם כל ה-10 מיליון שקל הם משהו שצריך להוציא אותו, אבל אין לי ספק שקודם כל דרושה התערבות מהירה, מיידית כי יכול להיגרם שם אסון.

דוד צור: אני הייתי שם לפני חודשיים-שלושה ולא הבנתי למה - - - קודם כל פעולה מהירה.

דוד צור: יכול להיות שהרשות המקומית היא זו שחייבת לקחת את הפעולה המיידית הראשונה.

דוד צור: לא מייד זה צריך להגיע לרמה הארצית.

דוד צור: אבל אנחנו מכירים את הרשויות.

<וג'יה כיוף: מי ישלם?

דוד צור: אנחנו מכירים את הרשויות הדרוזיות והערביות.

דוד צור: הן לא הרשויות הכי חזקות אצלנו במדינה ואני לא צריך להכביר מילים על התרומה של החברה הדרוזית בכלל למדינת ישראל.

דוד צור: לכן אני חושב שפה כן צריכה להיות כניסה מהירה של הרשויות הארציות ולא להשאיר את זה לפתחה של הרשות המקומית, שבגדול היא חלשה.

חמד עמאר: תודה רבה לחבר הכנסת.

חמד עמאר: נציג מרכז השלטון המקומי, בבקשה.

<רמזי חלבי: אני נציג מרכז השלטון המקומי.

<רמזי חלבי: קודם כל אני מודה לחבר הכנסת חמד עמאר על הכינוס של הישיבה החשובה הזאת.

<רמזי חלבי: אנחנו כמובן במרכז לשלטון מקומי תומכים בעמדתו של ראש המועצה, מר וג'יה כיוף לגבי המאמצים שהוא עושה ומכירים בסכנה.

<רמזי חלבי: לא צריך להרחיב בעניין של הבעיות הטופוגרפיות בעוספיא ועל הסכנה ועל קיומו של מקום קדוש בסביבה, שדובר עליו על-ידי המועצה הדתית.

<רמזי חלבי: אני רוצה להתייחס לעניין המקצועי והוא ההבחנה בין התקציב השוטף של המועצה, שכולנו יודעים שאין לה עודף תקציבי והיא נמצאת במחסור תמיד, לבין תקציבי פיתוח.

<רמזי חלבי: הממשלה מסיימת בשנת 2014 תכנית רב-שנתית למגזר הדרוזי עם 681 מיליון שקל.

<רמזי חלבי: כלומר, אם יש כוונות בממשלה לפתח את המגזר הדרוזי ולסגור פערים, היא יודעת להקצות תקציבים בסדר גודל של מאות מיליוני שקלים.

<רמזי חלבי: לכן אני לא חושב שהעניין כאן הוא גובה העלות של ביצוע הקיר כי 10 מיליון שקל הם לא הרבה כסף כשמדובר על תכנית רב-שנתית של מאות מיליוני שקלים.

<רמזי חלבי: לדעתי הבעיה כאן יותר ביורוקרטית.

<רמזי חלבי: צריך שתוקם ועדה בין-משרדית בהנהגת משרד ראש הממשלה.

<רמזי חלבי: איגום משאבים מתוך הכספים שמגיעים לעדה הדרוזית או מהתכנית העתידית ואז אפשר יהיה לבצע את הפרויקט הזה.

<רמזי חלבי: כספים יש, משרדי הממשלה כולם משתתפים בתכניות הרב-שנתיות של המגזר הדרוזי וגם במשרד ראש הממשלה, בתכנית של איימן סייף, מה שנקרא התכנית של ברוורמן עם ה-800 מיליון שקל, עוספיא נכללת בתוך הפרויקט הזה עד סוף השנה הזאת.

<רמזי חלבי: לכן אני חושב שבאיגום משאבים נכון אפשר עוד בשנת 2014, מהעודפים של שתי התכניות האלה, למצוא את 10 מיליון שקל לביצוע הפרויקט הזה.

<רמזי חלבי: זאת עמדתנו.

<רמזי חלבי: תודה.

חמד עמאר: תודה רבה.

<וג'יה כיוף: בעקבות מה שאמר רמזי אני רוצה לומר כמה דברים.

<וג'יה כיוף: בחודש דצמבר 2013 התקיים דיון במשרדו של הממונה על המחוז, מר יוסף משלי.

<וג'יה כיוף: משרד ראש הממשלה נכח.

חמד עמאר: מתי התקיים הדיון?

<וג'יה כיוף: בחודש דצמבר 2013.

חמד עמאר: לפני שמונה חודשים בערך.

<וג'יה כיוף: היית?

<רדואן מנצור: אני חושב שכן.

<רדואן מנצור: יש לי גם את הסיכום.

<וג'יה כיוף: התקיים דיון בלשכתו של הממונה על המחוז, מר יוסף משלי, ונכחו שם משרד ראש הממשלה, משרד התחבורה, משרד הדתות ומשרד השיכון על מנת ללכת לרעיון לעשות צוות היגוי, שכל אחד יגיד מה הוא חושב.

<וג'יה כיוף: שיבוא, יבקר במקום ויקבל את הנתונים.

<וג'יה כיוף: חלקם באו וקיבלו את הנתונים ועם כל זה שלחו תשובה שלילית.

<וג'יה כיוף: אני אומר לך עכשיו בהן צדק, אנחנו בעוספיא בשתי התכניות, גם בתכנית של הדרוזים וגם בתכנית של ברוורמן.

<וג'יה כיוף: ואני רוצה להגיד לך שיש רזרבה תקציבית בשתי התכניות האלה של עשרות מיליונים.

חמד עמאר: לא רזרבה – אי ניצול תקציבי.

חמד עמאר: אני לא רוצה להגיד לך עשרות מיליונים.

חמד עמאר: אני קיימתי דיון.

חמד עמאר: יותר, מאות מיליונים.

<וג'יה כיוף: אתה תשתמש בהמשגה שתרצה.

<וג'יה כיוף: אני אשתמש בהמשגה שאני רוצה.

<וג'יה כיוף: יש שם רזרבה.

<וג'יה כיוף: יש כסף.

<וג'יה כיוף: מה הבעיה?

<וג'יה כיוף: אתם, האנשים הגדולים.

<וג'יה כיוף: אנחנו לא נוכל.

<וג'יה כיוף: אתם האנשים שמחליטים.

<וג'יה כיוף: תלכו למשרד ראש הממשלה שיש שם שתי תכניות.

<וג'יה כיוף: אתם יושבים כאן שני חברי כנסת.

<וג'יה כיוף: חבר הכנסת דוד צור היה במקום, ראה את זה.

<וג'יה כיוף: אני חושב שאם באים ולוקחים מהתכנית הזאת, תביאו את התכניות שלכם.

<וג'יה כיוף: יש כסף, הכסף לא נוצל.

<וג'יה כיוף: אנחנו רוצים 10 מיליון עכשיו.

<וג'יה כיוף: בואו, במקום להחזיר אותם לאוצר.

חמד עמאר: תודה רבה.

חמד עמאר: חבר המועצה פרג' זהאר, בבקשה.

<פרג' זהאר: בוקר טוב, אדוני היושב-ראש, חבר הכנסת דוד צור, מכובדים, אני באתי לזעוק את הזעקה של השכונה שנמצאת באבו עבדאללה.

<פרג' זהאר: אני באתי לזעוק את הזעקה של הקבר הקדוש.

<פרג' זהאר: אני באתי לזעוק את הזעקה של שנה וחצי ללא טיפול.

<פרג' זהאר: אני הגעתי לפה עם המשפחה, עם ראש המועצה על מנת לשים את יהבנו בפני הוועדה, ועדת הפנים של הכנסת לאיגום משאבים של כל המשרדים הממשלתיים.

<פרג' זהאר: לדעתי הביורוקרטיה שמתגלה פה היא איומה ונוראה.

<פרג' זהאר: מי שמבקר היום בשכונה חש סכנה איומה, חש סכנה מוחשית.

<פרג' זהאר: היום אי אפשר לבקר במקום.

<פרג' זהאר: אני לוקח את הסמליות ואנחנו נמצאים היום במבצע צוק איתן.

<פרג' זהאר: הצוק שנמצא מעל השכונה הזו הוא לא איתן בכלל.

<פרג' זהאר: הוא מתפורר.

<פרג' זהאר: בואו נשלב ידיים ביחד, בואו נעשה את כל המאמצים על מנת להחזיר את המקום הזה להיות ראוי למגורים.

<פרג' זהאר: אנחנו מתקרבים היום בעוד כחודשיים לחגי תשרי.

<פרג' זהאר: בואו ניתן למשפחות שפונו מהבתים שלהם לחזור ולחגוג את החג הקרוב ביחד.

<פרג' זהאר: אדוני היושב-ראש, אם הפרויקט הזה יוטל על המועצה המקומית, אני כחבר מועצה בוודאי מסכים עם ראש המועצה שפרויקט כזה עלול למוטט את המועצה המקומית כלכלית, שנמצאת גם בגירעון תקציבי.

<פרג' זהאר: בואו בבקשה נעזור לראש המועצה ביחד על מנת להביא את הפרויקט הזה לסיומו.

<פרג' זהאר: אין לי ספק שבראייה נכונה של המועצה ושל ועדת הפנים בראשותך, עם חברי הכנסת הנכבדים,יחד עם התכנית של ברוורמן או התכנית לפיתוח כלכלי של משרד ראש הממשלה, לאגם משאבים בצורה נכונה ולתת לפרויקט הזה להמשיך ולהביא אותו לידי סיום.

<פרג' זהאר: היום הצדק צריך להיעשות וגם שייראה שם בשכונה הזאת.

<פרג' זהאר: זאת שכונה שמתפתחת, זו שכונה שמשרד השיכון יכול לתת כספים.

<פרג' זהאר: יש שם עורק תחבורתי ראשי ואין לי ספק שכל הדברים האלה ביחד, באמצעות משרד הפנים והפיקוח שלו, כספים יועברו על מנת לקדם את הנושא הזה.

<פרג' זהאר: תודה לכם.

חמד עמאר: תודה.

חמד עמאר: אמין זאהר, בבקשה.

<אמין זאהר: בוקר טוב לכולם, אני מעמותת אלסדק.

<אמין זאהר: אנחנו באנו מעוספיא היום מאוחדים סביב דבר אחד: הנושא של הבטיחות.

<אמין זאהר: זה לא נכון שמשרד הפנים מתנער מאחריות.

<אמין זאהר: המועצה המקומית היא שלוחה של משרד הפנים.

<אמין זאהר: היא מבצעת את דברי משרד הפנים.

<אמין זאהר: משרד הפנים חייב לקחת אחריות על הנושא הזה.

<אמין זאהר: המועצה המקומית של עוספיא, במצבה היום, ברור שהיא לא תוכל לשאת את הפרויקט הזה.

<אמין זאהר: ולא רבע ממה שכתוב שם, 10 מיליון שקל.

<אמין זאהר: משרד הפנים מפעיל את המועצה, הוא אחראי עליה, הוא צריך לממן את הנושא הזה.

<אמין זאהר: הוא לא יכול להתנער.

<אמין זאהר: אנחנו רואים מקום קדוש והמקרה הזה פוגע בפולחן הדתי.

<אמין זאהר: אנשים לא מגיעים לשם.

<אמין זאהר: אסור להם להגיע לשם.

<אמין זאהר: ואפילו אלה שמגיעים, אסור להם להיות שם כי יש מפגע בטיחותי שמסכן חיי אדם.

<אמין זאהר: ואף אחד לא ער לנושא הזה.

<אמין זאהר: הדבר השני, משפחות יצאו מהבית.

<אמין זאהר: שנה וחצי משפחה יושבת מחוץ לבית.

<אמין זאהר: אנחנו היום כולנו עומדים נחרדים ומתפללים על המשפחות בעזה שיוצאות מהבתים שלהן.

<אמין זאהר: מה עוד שמשפחות בשר מבשרנו, מתוך נפשנו, יוצאות מהבית שלהן?

<אמין זאהר: זה שנה וחצי.

<אמין זאהר: ואני מאד מתפלא – שנה וחצי ורק עכשיו מתחילים לתכנן ולבדוק מה העלויות.

<אמין זאהר: שנה וחצי, לאן הלך הזמן הזה?

<אמין זאהר: למה לא ביצענו את זה מזמן?

<אמין זאהר: אולי המצב הזה היה מאחורינו עכשיו.

<אמין זאהר: אז אני מאד מבקש שמשרד הפנים, אלו שיושבים כאן, כן ייקחו אחריות.

<אמין זאהר: זה באחריות שלכם, זה לא באחריות של המועצה.

<אמין זאהר: המועצה היא שלוחה שלכם ואתם חייבים לעשות את זה.

<אמין זאהר: תודה.

חמד עמאר: תודה רבה.

חמד עמאר: מישהו רוצה להוסיף עוד משהו?

<עדי מנצור: סליחה, אני רוצה גם להגיד משהו.

חמד עמאר: בבקשה, תאמר את השם.

<עדי מנצור: אני עדי, הבן של רדואן מנצור.

<עדי מנצור: אני רוצה להגיד לכם שאנחנו סובלים לראות את הבית במצב הזה וגם להיות רחוקים מהבית, אבל אנחנו גאים שיש לנו אבא כזה, דואג לישיבות ועושה הכל בשביל לחזור הביתה.

<עדי מנצור: ואתם רואים שנה ושלושה או ארבעה חודשים שאני לא ישן במיטה שלי.

<עדי מנצור: המשחקים שלי מתחת לסלעים.

<עדי מנצור: בכלל, אתם רואים את המצב.

<עדי מנצור: אם זה היה קורה לכם או לילדים שלכם הייתם הופכים עולמות בשביל לתקן את זה.

חמד עמאר: תודה רבה.

דוד צור: באיזו כיתה אתה?

<עדי מנצור: אני עולה לכיתה ז' ואני לומד בחיפה.

חמד עמאר: תודה רבה.

דוד צור: תהיה גאה בו.

חמד עמאר: אנחנו כולנו גאים בו.

חמד עמאר: אני מכיר את הסבל של המשפחה.

חמד עמאר: אני יודע מה זה משפחה שעוזבת את הבית שלה יותר משנה ושלושה חודשים.

חמד עמאר: לכן אנחנו כוועדה לקחנו על עצמנו את הנושא הזה.

חמד עמאר: חייבים לדאוג לקיים דיונים ולהביא גם את כל משרדי הממשלה לאיגום תקציבי.

חמד עמאר: אני אומר לך, רדואן, אתה מוביל את זה עם המועצה המקומית, וגי'ב, שאני גם מודה לו על כל מה שהוא עושה למען היישוב וגם למען חזרתכם לבית שלכם.

חמד עמאר: הוועדה באמת מודה לכולם שהגיעו לכאן.

חמד עמאר: הוועדה קוראת למשרד הפנים להוביל את המהלך של החלטת ממשלה בנושא, לא משרד ראש הממשלה.

חמד עמאר: אני חושב שהמשרד הממונה על הרשויות המקומיות הוא משרד הפנים ולכן מי שצריך להוביל את זה ולהביא את זה להחלטת ממשלה זה שר הפנים ומשרד הפנים.

חמד עמאר: לכן אני קורא לכם שאתם תובילו את הנושא הזה.

חמד עמאר: בנוסף, אני קורא לרשות לפיתוח כלכלי, שאני בעצמי קיימתי דיון על התקצוב, על התקציב שלה ועל הניצול התקציבי של הרשות.

חמד עמאר: ראיתי לא עשרות מיליונים אלא מאות מיליונים שלא נוצלו והתכנית נגמרת בסוף השנה.

חמד עמאר: לכן לרשות יש את התקצוב ויש את התקציב והיא יכולה לבוא ולתמוך.

חמד עמאר: אני קורא למנכ"ל משרד ראש הממשלה להנחות את איימן סייף שייכנס לעובי הקורה וישיג את התקציב שדרוש להקמת הקיר התומך.

חמד עמאר: אני קורא למשרדים האחרים, גם משרד השיכון, גם משרד התחבורה וגם משרד ראש הממשלה שיהיו חלק מהנושא.

חמד עמאר: אנחנו כוועדה נמשיך ללוות את הנושא.

דוד צור: נקבע אולי איזה זמן שנקבל מהם תשובות.

<וג'יה כיוף: יש לי הצעה קונסטרוקטיבית.

חמד עמאר: תן לנו לסכם ואחרי זה אני אתן לך להגיד אותה.

<וג'יה כיוף: לא, אבל שההצעה הזאת תהיה חלק מהסיכום.

חמד עמאר: בבקשה, תגיד.

<וג'יה כיוף: בוא נקיים דיון.

<וג'יה כיוף: שוקי עמרני אמר לי שהוא דיבר עם איימן.

<וג'יה כיוף: אתה גם דיברת.

<וג'יה כיוף: בוא נקיים דיון יחד אתי.

<וג'יה כיוף: אני גם יודע קצת איפה נמצא הכסף.

<וג'יה כיוף: קצת, לא הרבה.

<וג'יה כיוף: לא כמוך.

<וג'יה כיוף: בוא נקיים דיון.

<וג'יה כיוף: אני חושב שזה המקום היחיד.

<וג'יה כיוף: זה גם הטיימינג הנכון ביותר היום.

<וג'יה כיוף: זה הטיימינג הנכון ביותר לפני שהשנה מסתיימת, לפני האוצר מתחיל להגיד: את זה אתה תשאיר לי ואת זה אני אקח ואת זה תחזיר.

<וג'יה כיוף: זה הטיימינג הנכון.

<וג'יה כיוף: בוא נקיים דיון עם מנכ"ל משרד ראש הממשלה ונקבל החלטה שם במקום.

<וג'יה כיוף: כי זה נושא נקודתי.

<וג'יה כיוף: זה לא נושא שאתה יכול לצפות אותו.

<וג'יה כיוף: זה נושא נקודתי שצריך לבוא ולעשות את זה.

<וג'יה כיוף: זה מה שאני רוצה.

חמד עמאר: הוועדה רואה חשיבות רבה בנושא.

חמד עמאר: הוועדה תקיים דיון המשך ומעקב על הנושא.

חמד עמאר: בנוסף, אני בעצמי אקח יוזמה לזמן את משרד הפנים, משרד ראש הממשלה ונציג של משרד ראש הממשלה לישיבה.

חמד עמאר: נציג משרד השיכון, נציג משרד התחבורה ונציג של אגף דתות במשרד הפנים שיהיה נוכח כי יש שם מבנה דת.

חמד עמאר: נשתדל לקיים את הדיון תוך חודש כי אני מחכה לקבל את התשובות של המועצה המקומית על האומדן ושל התכנון של הקיר התומך.

חמד עמאר: אחרי שנקבל את זה נקיים את הישיבה בהקדם האפשרי.

חמד עמאר: תודה לכל מי שהגיע.

חמד עמאר: תודה לכם, הישיבה נעולה.